Projekts

Latvijas Republikas Ministru kabinets

2013.gada \_\_.\_\_\_\_\_\_\_\_\_ Noteikumi Nr.

Rīgā (prot. Nr.\_\_ \_\_.§)

**Pārrobežu informācijas apmaiņas kārtība par ceļu satiksmes noteikumu pārkāpumiem**

Izdoti saskaņā ar

Ceļu satiksmes likuma

49.panta ceturto daļu

1. Noteikumi nosaka pārrobežu informācijas apmaiņas kārtību par ceļu satiksmes noteikumu pārkāpumiem ar citām Eiropas Savienības dalībvalstīm, kā arī apmaiņai paredzētās informācijas par transportlīdzekli un tā īpašnieku (turētāju, valdītāju) apjomu.

2. Informāciju par transportlīdzekli un tā īpašnieku (turētāju, valdītāju) nesniedz, ja transportlīdzekļu un to vadītāju valsts reģistrā ir informācija, ka transportlīdzeklis ir meklēšanā vai norakstīts. Minētajā gadījumā uz pieprasījumu tiek nosūtīts paziņojums „neizpaužama informācija”.

3. Iestāde, kuras kompetencē ir pārkāpumu par ceļu satiksmes noteikumiem izmeklēšana un izskatīšana (turpmāk – kompetentā iestāde), izdarot pieprasījumu citai Eiropas Savienības dalībvalstij, pieprasījumā norāda šādu informāciju:

3.1. transportlīdzekļa reģistrācijas numuru;

3.2. reģistrācijas dalībvalsti (dalībvalsti, kurā ir reģistrēts transportlīdzeklis, ar ko izdarīts pārkāpums);

3.3. informāciju par pārkāpumu;

3.4. dalībvalsti, kurā izdarīts pārkāpums;

3.5. pārkāpuma izdarīšanas datumu;

3.6. pārkāpuma izdarīšanas laiku.

4. Uz citas Eiropas Savienības dalībvalsts pieprasījumu no transportlīdzekļu un to vadītāju valsts reģistra par transportlīdzekli sniedz šādu informāciju:

4.1. transportlīdzekļa reģistrācijas numuru:

4.2. transportlīdzekļa identifikācijas numuru (VIN);

4.3. transportlīdzekļa reģistrācijas valsti;

4.4. transportlīdzekļa marka un modeli;

4.5. transportlīdzekļa kategorijas kodu.

5. Par fizisku personu, atbildot uz citas Eiropas Savienības dalībvalsts pieprasījumu, no transportlīdzekļu un to vadītāju valsts reģistra par transportlīdzekļa īpašnieku (turētāju, valdītāju) sniedz šādu informāciju:

5.1. vārds, uzvārds (uzvārds rakstāms drukātiem burtiem);

5.2. dzimšanas datums;

5.3. personas kods;

5.4. adrese (mājas numurs, ielas nosaukums, administratīvā teritorija, pasta indekss, valsts), adrese rakstāma drukātiem burtiem.

6. Par juridisku personu, atbildot uz citas Eiropas Savienības dalībvalsts pieprasījumu, no transportlīdzekļu un to vadītāju valsts reģistra par transportlīdzekļa īpašnieku (turētāju, valdītāju) sniedz šādu informāciju:

6.1. nosaukums;

6.2. adrese (mājas numurs, ielas nosaukums, administratīvā teritorija, pasta indekss, valsts), adrese rakstāma drukātiem burtiem;

6.3. reģistrācijas numurs.

 7. Kompetentā iestāde informāciju par transportlīdzekli un tā īpašnieku (turētāju, valdītāju) izmanto tikai, lai noskaidrotu, kurš ir atbildīgs par Ceļu satiksmes likuma 49.panta pirmajā daļā minēto pārkāpumu izdarīšanu.

 8. Kompetentā iestāde nodrošina datu drošību un aizsardzību atbilstoši normatīvajiem aktiem, kas nosaka personas datu aizsardzību.

 9. Ja par izdarīto pārkāpumu ir uzsākta administratīvā lietvedība, kompetentā iestāde par to informē transportlīdzekļa īpašnieku (turētāju, valdītāju).

 10. Transportlīdzekļa īpašniekam (turētājam, valdītājam) tiek nosūtīta informatīva vēstule, kurā tiek norādīta izdarītā pārkāpuma būtība, pārkāpuma izdarīšanas vieta un laiks, pārkāptais normatīvais akts, sankcijas un citas juridiskās sekas par izdarīto pārkāpumu, kā arī informācija par pārkāpuma fiksēšanai izmantotiem tehniskiem līdzekļiem.

 11. Informāciju par transportlīdzekli un tā īpašnieku (turētāju, valdītāju) nesniedz, ja transportlīdzekļu un to vadītāju valsts reģistrā ir informācija, ka transportlīdzeklis ir meklēšanā vai norakstīts. Minētajā gadījumā uz pieprasījumu tiek nosūtīts paziņojums „neizpaužama informācija”.

 12. Lietvedību par ceļu satiksmes pārkāpumu un administratīvā soda piemērošanu veic saskaņā ar normatīvajiem aktiem, kas regulē administratīvo procesu.

**Informatīva atsauce uz Eiropas Savienības direktīvu**

Noteikumos iekļautas tiesību normas, kas izriet no Eiropas Parlamenta un Padomes 2011.gada 25.oktobra direktīvas 2011/82/ES, ar ko veicina pārrobežu informācijas apmaiņu par ceļu satiksmes drošības noteikumu pārkāpumiem.

 Ministru prezidents V.Dombrovskis

 Satiksmes ministrs A.Matīss

Iesniedzējs:

Satiksmes ministrs A.Matīss

Vīza:

Valsts sekretāra vietā –

Valsts sekretāra vietniece Dž.Innusa

05.12.2013. 10:36

508

Jānis Golubevs

67025701; Janis.Golubevs@csdd.gov.lv